“Éyə Ǹtondôbə a kɔ́bɔ̄ ná: Myǎyəǎn kig bɛ́d nə́ myǎkə lúman ai bəbə́nyɔ̄ŋ. Dúgán, mod ósə á dzāl díé, ású é dzam dí lásɔ̄ ábə ma.” Ńdɔ̄ bə́ ngávógolo ebúg Ńtondôbə, bə́ mān dúgan, təge kə́ lúman ai Yéroboam. 5Ńdɔ Roboam a ngatɔbɔ a Yérúzalɛm, ǎ ngalóŋ miǹgungúl bə́tísɔn á Yúda. 6A mǎn kǒm Bételehɛ́m, Tekoa, Beth Tsur, Soko, 7Adulam, Gath, 8Marésha, Zif, 9Adoráim, Lakish, Azéka, 10Tsoréa, Ayalôn ai Hébron, miǹgungúl bə́tísɔ̌n yā Yúda ai á Bényamín. 11Ńdɔ a ngáman yə́m mim̀fim myábán á kpím, a tə́lé fə bədzóe étēde, ai məndá bídí, m̀bɔ́n ai wɔ̂n. 12A ngafudi fə biběn ai məkɔ̌ŋ á bə̄tísɔn bə́sə. A báá bɔ eyə́gǎn ngul, ǎ ngadzóe Yúda ai Bényamín.